Taivo Linna

Taivo Linna (27. juuni 1941 – 28. märts 1996) oli eesti muusik, metallikunstnik ja sepp.

Ta lõpetas Kingissepa Keskkooli ja oli õppinud Kuressaare Muusikakoolis viiulit. Haridusteed jätkas Tartu Kunstikoolis.Ivo Linna: ilma vanema venna Taivota ... Õhtuleht, 27. juuni 2016. Vaadatud 04.02.2023. Pärast kohustuslikku teenistust Nõukogude armees (oli seal väeosa kunstnik) õppis Eesti Riiklikus Kunstiinstituudis metallikunsti. Pärast selle lõpetamist töötas 1970. aastatel Eesti Reklaamfilmi kunstnikuna. 

Taivo Linna oli ansamblite Peoleo (asutatud 1965) ja Kukerpillid (asutatud 1972) asutajaliige.

Tema kujundatud on suur osa Tallinna vanalinna sepiseid,Taivo Linna. Sõnumileht, 30 märts 1996. sealhulgas Rahvusraamatukogu omad. Kirjastus Trantero andis 1996. aastal välja Taivo Linna tööde kataloogi "Mees ja metall".

Taivo Linna lemmikmuusikastiil oli džäss. Vanema vennana oli ta toeks ja suunajaks Ivo Linnale. Ivo Linna on öelnud: "Tema oli suunaja number üks, et minust saaks muusiku elukutse pidaja. Ilma vanema vennata ei oleks minust mingisugust lauljat saanud." 

Taivo Linna on kirjutanud muusikat. Laul "Küsimus" (Kes ütleb mulle, kes vastab …) oli nii Peoleo kui Rock Hoteli repertuaaris. Kukerpillidele on ta loonud mitmeid lugusid: "Laadasõit", "Röövlipealik Rinaldini", "Muinasjutt", "Pudelilugu" jt.Eesti kullafond. Kukerpillid.

Taivo Linna oli dokumentaalfilmi "Pühapäevamaalijad" helikujundaja ning harrastusfilmi "Šampinjonid" operaator.Eesti filmi andmebaas.

Isiklikku
Taivo Linna oli Ivo Linna ja kiviraidur Temme Linna vanem vend, nende onu (ema vend) oli Juhan Peegel. Tema isa Timoteus Linna oli õigeusu preester, koorijuht ja Kuressaare muuseumi direktor, ema Helene töötas samuti muuseumis.

Ta oli abielus arhitekt Tiina Linnaga (kelle vend oli Mati Talvik). Nende tütred on filmirežissöör Leeni Linna ja advokaat Liisa Linna.  

Taivo Linna suri insulti.

Viited

Välislingid
Taivo Linna "Soolo puhkpillile". Installatsioon.
Mees ja metall.
Ivo Linna: minu vend Taivo oli see, kes minust inimese kasvatas. Kroonika, 27. juuni 2016
Sirje Rattus. Ivo Linna: ilma vanema venna Taivota poleks minust mingisugust lauljat saanud! Õhtuleht, 27. juuni 2016
Taivo Linna mälestuskontsert Kuressaares.

Kategooria:Eesti metallikunstnikud
Kategooria:Eesti muusikud
Kategooria:Eesti lauljad
Kategooria:Rahumäe kalmistule maetud
Kategooria:Sündinud 1941
Kategooria:Surnud 1996